CENU APTAUJA
[bookmark: _gjdgxs][bookmark: _Hlk163032693]“Kancelejas preču piegāde”
[bookmark: _Hlk192773121] identifikācijas numurs  BAP/2026/2-1/29

Bauskā	
1. Pasūtītājs
	Nosaukums
	Bauskas novada pašvaldības iestāde 
“Bauskas apvienības pārvalde”

	Juridiskā adrese
	Uzvaras iela 6, Bauska,  Bauskas novads, 
LV-3901

	Reģistrācijas numurs
	50900038281


2. Iepirkuma priekšmets 
Kancelejas preču piegāde saskaņā ar tehnisko specifikāciju (1.pielikums) un Finanšu piedāvājumu (3.pielikumu).
3. Identifikācijas numurs:  BAP/2026/2-1/29
4. Kontaktpersona: Bauskas apvienības pārvaldes vadītājas vietniece Dace Šķiliņa, e-pasts: dace.skilina@bauskasnovads.lv, tālr. +371 27234030.
5. Piedāvājumu iesniegšanas vieta, datums un laiks:
5.1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
5.2. Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu.
5.3. Pretendents savu piedāvājumu iesniedz līdz 2026. gada 10.septembrim plkst. 12:00, nosūtot elektroniski uz e-pasta adresi: bauska.parvalde@bauskasnovads.lv. Jāiesniedz elektroniski parakstīti dokumenti vai skenēti dokumenti ar oriģinālajiem parakstiem.
5.4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
5.5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīga elektroniska atslēga vai parole šifrētā dokumenta atvēršanai.
6. Līguma nosacījumi
6.1. Līguma izpildes laiks: 24 (divdesmit četri) mēneši no līguma noslēgšanas vai līdz līguma summas izlietojumam, atkarībā no tā, kurš no nosacījumiem iestājas pirmais.
6.2. Plānotā līgumcena: līdz 9999,99 EUR bez PVN. Pasūtītājs iegādāsies tādu preču veidu un daudzumu, kāds nepieciešams tā darbības nodrošināšanai, t.i., pasūtītājam nav pienākuma iepirkt preces par plānoto kopējo līgumcenu vai precīzi tehniskajā specifikācijā (1.pielikums) norādītos preču veidus. Pasūtītājs var iegādāties arī citas kancelejas preces, kuru patēriņš ir neregulārs un nav iespējams noteikt iegādes nepieciešamību līguma slēgšanas brīdī.
6.3. 2.5. Pasūtītājs iegādājas preces par cenu kāda iegādes brīdī norādīta tirdzniecības vietā.
6.4. 2.6. Pasūtītājs neiegādājas Preces, ja Elektronisko iepirkumu sistēmas tīmekļa vietnē to iegāde ir lietderīgāka un saimnieciski izdevīgāka.
6.5. 2.7. Preču iegādes vieta – pretendenta tirdzniecības vieta, kas atrodas ne tālāk kā 5 km no Pasūtītāja juridiskās adrese Uzvaras ielā 6, Bauskā, Bauskas novads.
6.6. 2.8. Apmaksa ar pēcapmaksu saskaņā ar noslēgto līgumu. Pasūtītājs līguma ietvaros nav saistīts ar konkrētu iepirkuma apjomu naudas izteiksmē. Līguma darbības laikā līguma summa var samazināties atbilstoši faktiski nepieciešamajam apjomam.
6.7. [bookmark: _Hlk179537589]Līgums ar pēcapmaksu. Apmaksa tiek veikta pa daļām 10 (desmit) darba dienu laikā pēc nodošanas - pieņemšanas akta abpusējas parakstīšanas dienas un strukturēta elektroniskā rēķina saņemšanas, pārskaitot naudu Izpildītāja norādīto bankas kontu;
7. Prasības pretendentam un iesniedzamie dokumenti
7.1. Pretendentam jāatbilst šādām kvalifikācijas prasībām: 
7.1.1. Pretendents ir fiziska vai juridiska persona, kas attiecīgi piedāvā tirgū veikt nepieciešamo piegādi. 
7.1.2. Pretendents piekrīt Cenu aptaujas nolikuma noteikumiem un spēj piedāvāt nolikuma prasībām atbilstošu piegādi.
7.1.3. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistrā; 
7.2. Pretendenta iesniedzamie dokumenti:
7.2.1. Pieteikums dalībai iepirkumā, kas sagatavots atbilstoši formai Cenu aptaujas nolikuma 3.pielikumā. 
7.2.2. Tehniskais piedāvājums, kas sagatavots atbilstoši Tehniskajai specifikācijai-tehniskajam piedāvājumam,  forma Cenu aptaujas nolikuma 1.pielikumā. 
7.2.3. Finanšu piedāvājums:
7.2.3.1. Finanšu piedāvājums jāsagatavo atbilstoši nolikuma 2. pielikumā pievienotajai veidlapai, saskaņā ar nolikuma 1.pielikumā pievienotās Tehniskās specifikācijas prasībām, norādot kopējo vienību cenu summu EUR bez PVN (bez atlaides) un atlaidi % (procentos),  ar 2 (divām) zīmēm aiz komata
7.2.3.2. Piedāvājuma cenā pretendents ietver visas ar iepirkuma priekšmeta izpildi saistītās izmaksas, tajā skaitā nodevas, nodokļus un citus obligātos maksājumus, kādi pretendentam varētu rasties saistībā ar savlaicīgu un kvalitatīvu iepirkuma priekšmeta izpildi, izņemot PVN. 
7.2.3.3. Ja pasūtītājam rodas aizdomas, ka finanšu piedāvājumā norādītie izdevumi ir nepamatoti zemi, pretendenta pienākums ir sniegt attiecīgus rakstiskus paskaidrojumus
9. Piedāvājuma izvēles kritērijs
9.1. Pasūtītājs izvēlas saimnieciski visizdevīgāko piedāvājumu no piedāvājumiem, kas pilnībā atbilst visām nolikuma prasībām. 
9.2. Saimnieciski visizdevīgākais piedāvājums tiek noteikts saskaņā ar šādiem kritērijiem un metodiku:
	Nr.
p.k.
	Vērtēšanas kritērijs
	Maksimālais punktu skaits
	Vērtēšanas metodika

	1.
	Finanšu piedāvājumā uzskaitīto preču vienību cenu summa, EUR bez PVN (C)
	90
	C = Cx / Cy * 60, kur:
Cx - zemākā vienību cenu summa;
Cy - vērtējamā vienību cenu summa;
C - vērtējamā kritērija iegūtais punktu skaits
Apgrieztās proporcionalitātes princips

	2.
	Atlaide precēm, % (A)
	10
	A = Ax / Ay * 30, kur:
Ax - vērtējamā atlaide;
Ay - lielākā atlaide;
A - vērtējamā kritērija iegūtais punktu skaits
Proporcionalitātes princips

	Maksimālais iespējamais kopējais punktu skaits (P)
	100
	P=C+A
Tiek summēts katra kritērija vērtējums, kas noapaļots līdz divām zīmēm aiz komata.


9.3. Par saimnieciski visizdevīgāko iepirkuma Pasūtītājs atzīst piedāvājumu, kurš vērtēšanas rezultātā ieguvis visvairāk punktu. Maksimāli iespējamais iegūstamo punktu skaits ir 100 punkti.
9.4. Ja vairākiem piedāvājumiem ir vienāds kopējais punktu skaits, Pasūtītājs izvēlas piedāvājumu, kuram ir lielāks punktu skaits kritērijā “Tehniskajā specifikācijā uzskaitīto preču vienību cenu summa EUR bez PVN”. 
9.5. Pasūtītājs noteiks nolikuma prasībām atbilstošu piedāvājumu (saimnieciski visizdevīgākais piedāvājums un kurš pilnībā atbilst visām nolikumā noteiktajām prasībām)
10. Informācija par līgumu
10.1. Pasūtītājs slēdz līgumu ar izraudzīto pretendentu.
10.2. Pasūtītājs ir tiesīgs neslēgt līgumu, ja pretendenta piedāvātā līgumcena pārsniedz Pasūtītājam pieejamo finansējumu.
10.3. Līgumu sagatavo Pasūtītājs un iesniedz to pretendentam, kuram piešķirtas līguma slēgšanas tiesības.
10.4. Ja Iepirkumā izraudzītais Pretendents 10 dienu laikā nenoslēdz līgumu ar Pasūtītāju, Pasūtītājs ir tiesīgs pieņemt lēmumu slēgt līgumu ar nākamo pretendentu, kurš iesniedzis piedāvājumu ar zemāko cenu.

11. Pielikumi
Nolikumam pievienoti šādi pielikumi:
	1. pielikums
	Tehniskā specifikācija/Tehniskais piedāvājums

	2. pielikums
	Finanšu piedāvājums

	3. pielikums
	Pieteikums.




Bauskas novada pašvaldības iestādes
“Bauskas apvienības pārvalde” vadītājas vietniece                                                         D.Šķiliņa

